CELEX: 32009R0642
Language: el
Date: 2009-07-22 00:00:00
Title: Κανονισμός (ΕΚ) αριθ. 642/2009 της Επιτροπής, της 22ας Ιουλίου 2009 , σχετικά με την εφαρμογή της οδηγίας 2005/32/ΕΚ του Ευρωπαϊκού Κοινοβουλίου και του Συμβουλίου όσον αφορά τις απαιτήσεις οικολογικού σχεδιασμού για τηλεοράσεις (Κείμενο που παρουσιάζει ενδιαφέρον για τον ΕΟΧ)

23.7.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 191/42
            
         
      ΚΑΝΟΝΙΣΜΌΣ (ΕΚ) αριθ. 642/2009 ΤΗΣ ΕΠΙΤΡΟΠΉΣ
   
   της 22ας Ιουλίου 2009
   σχετικά με την εφαρμογή της οδηγίας 2005/32/ΕΚ του Ευρωπαϊκού Κοινοβουλίου και του Συμβουλίου όσον αφορά τις απαιτήσεις οικολογικού σχεδιασμού για τηλεοράσεις
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 2005/32/ΕΚ του Ευρωπαϊκού Κοινοβουλίου και του Συμβουλίου, της 6ης Ιουλίου 2005, για θέσπιση πλαισίου για τον καθορισμό απαιτήσεων οικολογικού σχεδιασμού όσον αφορά τα προϊόντα που καταναλώνουν ενέργεια και για τροποποίηση της οδηγίας 92/42/ΕΟΚ του Συμβουλίου και των οδηγιών του Ευρωπαϊκού Κοινοβουλίου και του Συμβουλίου 96/57/ΕΚ και 2000/55/ΕΚ (1), και ιδίως το άρθρο 15 παράγραφος 1,
   Κατόπιν διαβουλεύσεων με το φόρουμ διαβούλευσης οικολογικού σχεδιασμού,
   Εκτιμώντας τα ακόλουθα:
   
               (1)
            
            
               Με βάση την οδηγία 2005/32/ΕΚ, η Επιτροπή θεσπίζει απαιτήσεις οικολογικού σχεδιασμού για τα προϊόντα που καταναλώνουν ενέργεια και αντιπροσωπεύουν σημαντικό όγκο πωλήσεων και εμπορικών συναλλαγών, έχουν σημαντική περιβαλλοντική επίπτωση και τα οποία εμφανίζουν σημαντικές δυνατότητες βελτίωσης από άποψη περιβαλλοντικών επιπτώσεων, χωρίς αυτό να συνεπάγεται υπερβολικό κόστος.
            
         
               (2)
            
            
               Το άρθρο 16 παράγραφος 2 πρώτη περίπτωση της οδηγίας 2005/32/ΕΚ, προβλέπει ότι, εφόσον είναι αναγκαίο, η Επιτροπή θεσπίζει μέτρα εφαρμογής για τις ηλεκτρονικές συσκευές ευρείας κατανάλωσης, σύμφωνα με τη διαδικασία του άρθρου 19 παράγραφος 3 και τα κριτήρια του άρθρου 15 παράγραφος 2, και μετά από διαβούλευση με το φόρουμ διαβούλευσης οικολογικού σχεδιασμού.
            
         
               (3)
            
            
               Η Επιτροπή εκπόνησε προπαρασκευαστική μελέτη όπου αναλύονται οι τεχνικές, περιβαλλοντικές και οικονομικές παράμετροι των τηλεοράσεων. Η μελέτη εκπονήθηκε από κοινού με εμπλεκόμενους φορείς και ενδιαφερόμενα μέρη από την ΕΕ και τρίτες χώρες, τα δε αποτελέσματα δημοσιοποιήθηκαν στον ιστότοπο Europa της Ευρωπαϊκής Επιτροπής.
            
         
               (4)
            
            
               Οι τηλεοράσεις αντιπροσωπεύουν σημαντική, ως προς την κατανάλωση ηλεκτρικής ενέργειας, ομάδα ηλεκτρονικών προϊόντων ευρείας κατανάλωσης και, συνεπώς, αποτελούν προτεραιότητα για την πολιτική οικολογικού σχεδιασμού.
            
         
               (5)
            
            
               Η περιβαλλοντική πτυχή των τηλεοράσεων που χαρακτηρίζεται ως σημαντική για τους σκοπούς του παρόντος κανονισμού είναι η κατανάλωση ηλεκτρικής ενέργειας κατά το στάδιο της χρήσης.
            
         
               (6)
            
            
               Η ετήσια κατανάλωση ηλεκτρικής ενέργειας που σχετίζεται με τηλεοράσεις εκτιμήθηκε ότι το 2007 στην Κοινότητα ανερχόταν σε 60 TWh, το οποίο αντιστοιχεί σε 24 Mt εκπομπών CO2. Αν δεν ληφθούν συγκεκριμένα μέτρα για να περιοριστεί η εν λόγω κατανάλωση, προβλέπεται ότι η κατανάλωση ηλεκτρικής ενέργειας θα ανέλθει σε 132 TWh το 2020. Από την προπαρασκευαστική μελέτη προκύπτει ότι μπορεί να μειωθεί σημαντικά η κατανάλωση ηλεκτρικής ενέργειας κατά το στάδιο της χρήσης.
            
         
               (7)
            
            
               Άλλες συναφείς περιβαλλοντικές πτυχές σχετίζονται με τις επικίνδυνες ουσίες που χρησιμοποιούνται στην παραγωγή τηλεοράσεων και με τα απόβλητα από τηλεοράσεις που διατίθενται στο τέλος της διάρκειας ζωής τους. Οι βελτιώσεις σχετικά με τις συναφείς περιβαλλοντικές επιπτώσεις καλύπτονται από την οδηγία 2002/95/ΕΚ του Ευρωπαϊκού Κοινοβουλίου και του Συμβουλίου, της 27ης Ιανουαρίου 2003, σχετικά με τον περιορισμό της χρήσης ορισμένων επικίνδυνων ουσιών σε είδη ηλεκτρικού και ηλεκτρονικού εξοπλισμού (2) και από την οδηγία 2002/96/ΕΚ του Ευρωπαϊκού Κοινοβουλίου και του Συμβουλίου, της 27ης Ιανουαρίου 2003, σχετικά με τα απόβλητα ειδών ηλεκτρικού και ηλεκτρονικού εξοπλισμού (3), αντίστοιχα, και δεν πρέπει να αντιμετωπιστούν περαιτέρω στον παρόντα κανονισμό.
            
         
               (8)
            
            
               Σύμφωνα με την προπαρασκευαστική μελέτη, δεν είναι αναγκαίες απαιτήσεις σχετικά με άλλες παραμέτρους οικολογικού σχεδιασμού του παραρτήματος Ι μέρος 1 της οδηγίας 2005/32/ΕΚ.
            
         
               (9)
            
            
               Η μείωση της κατανάλωσης ηλεκτρικής ενέργειας των τηλεοράσεων είναι πιθανή/εφικτή με την εφαρμογή υφιστάμενων ανιδιοταγών οικονομικώς αποδοτικών τεχνολογιών, οι οποίες έχουν ως αποτέλεσμα μείωση του συνολικού συνδυασμένου κόστους αγοράς και λειτουργίας των τηλεοράσεων.
            
         
               (10)
            
            
               Με τις απαιτήσεις οικολογικού σχεδιασμού πρέπει να εναρμονιστούν οι απαιτήσεις κατανάλωσης ηλεκτρικής ενέργειας των τηλεοράσεων σε ολόκληρη την Κοινότητα, ως συμβολή στη λειτουργία της εσωτερικής αγοράς και στη βελτίωση των περιβαλλοντικών επιδόσεων των εν λόγω προϊόντων.
            
         
               (11)
            
            
               Οι απαιτήσεις οικολογικού σχεδιασμού πρέπει να μην έχουν αρνητικές επιπτώσεις στη λειτουργικότητα του προϊόντος και να μην επηρεάζουν δυσμενώς την υγεία, την ασφάλεια και το περιβάλλον. Ειδικότερα, τα οφέλη της μείωσης της κατανάλωσης ηλεκτρικής ενέργειας κατά το στάδιο της χρήσης πρέπει να αντισταθμίζουν κατά πολύ τις τυχόν πρόσθετες περιβαλλοντικές επιπτώσεις κατά τη διάρκεια του σταδίου παραγωγής των προϊόντων.
            
         
               (12)
            
            
               Η προοδευτική καθιέρωση των απαιτήσεων οικολογικού σχεδιασμού πρέπει να περιλαμβάνει κατάλληλο χρονικό πλαίσιο προκειμένου οι κατασκευαστές να προσαρμόσουν τα προϊόντα τους. Το χρονοδιάγραμμα πρέπει να καθοριστεί κατά τρόπο ώστε να αποφευχθούν οι αρνητικές επιπτώσεις στη λειτουργικότητα του εξοπλισμού που ήδη κυκλοφορεί στην αγορά και να ληφθούν υπόψη οι συνέπειες κόστους για τους κατασκευαστές, και ιδίως για τις μικρές και μεσαίες επιχειρήσεις, διασφαλίζοντας παράλληλα την έγκαιρη επίτευξη των στόχων του παρόντος κανονισμού.
            
         
               (13)
            
            
               Οι μετρήσεις των συναφών παραμέτρων των προϊόντων πρέπει να διεξάγονται με αξιόπιστες, επακριβείς και αναπαραγώγιμες διαδικασίες, λαμβάνοντας υπόψη τις γενικώς αποδεκτές σύγχρονες μεθόδους μετρήσεων, συμπεριλαμβανομένων, όπου διατίθενται, εναρμονισμένων προτύπων τα οποία έχουν εκδοθεί από ευρωπαϊκούς οργανισμούς τυποποίησης, όπως αναφέρονται στο παράρτημα Ι της οδηγίας 98/34/ΕΚ του Ευρωπαϊκού Κοινοβουλίου και του Συμβουλίου, της 22ας Ιουνίου 1998, για την καθιέρωση μιας διαδικασίας πληροφόρησης στον τομέα των τεχνικών προτύπων και κανονισμών και των κανόνων περί υπηρεσιών της κοινωνίας των πληροφοριών (4).
            
         
               (14)
            
            
               Με τον παρόντα κανονισμό αναμένεται ότι θα αυξηθεί η διείσδυση στην αγορά τεχνολογιών με τις οποίες μειώνονται οι περιβαλλοντικές επιπτώσεις των τηλεοράσεων, με αποτέλεσμα εκτιμώμενη εξοικονόμηση ηλεκτρικής ενέργειας 28 TWh μέχρι το 2020, σε σύγκριση με την κατάσταση που θα επικρατούσε αν δεν είχε ληφθεί κανένα μέτρο.
            
         
               (15)
            
            
               Σύμφωνα με το άρθρο 8 της οδηγίας 2005/32/ΕΚ, ο παρών κανονισμός πρέπει να προσδιορίζει τις εφαρμοστέες διαδικασίες αξιολόγησης της συμμόρφωσης.
            
         
               (16)
            
            
               Για να διευκολύνονται οι έλεγχοι συμμόρφωσης, οι κατασκευαστές πρέπει να παρέχουν πληροφορίες στην τεχνική τεκμηρίωση που αναφέρεται στα παραρτήματα IV και V της οδηγίας 2005/32/ΕΚ, εφόσον οι πληροφορίες αυτές αφορούν τις απαιτήσεις που ορίζονται στον παρόντα κανονισμό.
            
         
               (17)
            
            
               Η βέλτιστη διαθέσιμη σήμερα ενεργειακή απόδοση σε κατάσταση λειτουργίας και οι μειωμένες περιβαλλοντικές επιπτώσεις από τις επικίνδυνες ουσίες προσδιορίζονται στην απόφαση 2009/300/ΕΚ της Επιτροπής, της 12ης Μαρτίου 2009, περί καθορισμού των αναθεωρημένων οικολογικών κριτηρίων για την απονομή του κοινοτικού οικολογικού σήματος σε τηλεοράσεις (5). Η παραπομπή στην εν λόγω απόφαση θα συμβάλει στην εξασφάλιση της διάθεσης πληροφοριών σε ευρεία κλίμακα και στην εύκολη πρόσβαση σε αυτές, ιδίως για τις πολύ μικρές και τις μικρομεσαίες επιχειρήσεις, επειδή θα διευκολυνθεί περαιτέρω η ενσωμάτωση τεχνολογιών βέλτιστου σχεδιασμού με σκοπό τη μείωση των περιβαλλοντικών επιπτώσεων των τηλεοράσεων. Συνεπώς, στον παρόντα κανονισμό δεν πρέπει να προσδιοριστούν κριτήρια συγκριτικής αξιολόγησης με τις βέλτιστες διαθέσιμες τεχνολογίες.
            
         
               (18)
            
            
               Οι απαιτήσεις οικολογικού σχεδιασμού που εφαρμόζονται από τις 7 Ιανουαρίου 2013, δυνάμει του κανονισμού (ΕΚ) αριθ. 1275/2008 της Επιτροπής, της 17ης Δεκεμβρίου 2008, για την εφαρμογή της οδηγίας 2005/32/ΕΚ του Ευρωπαϊκού Κοινοβουλίου και του Συμβουλίου όσον αφορά τις απαιτήσεις οικολογικού σχεδιασμού για την κατανάλωση ισχύος του ηλεκτρικού και ηλεκτρονικού οικιακού και γραφειακού εξοπλισμού σε λειτουργία αναμονής ή εκτός λειτουργίας (6), πρέπει να εφαρμοστούν στις τηλεοράσεις νωρίτερα από ό,τι προβλέπεται στον εν λόγω κανονισμό, επειδή οι τεχνολογίες που ικανοποιούν τις σχετικές διατάξεις είναι πιθανόν να εφαρμοστούν ταχύτερα όσον αφορά τις τηλεοράσεις και μπορεί έτσι να επιτευχθεί πρόσθετη εξοικονόμηση ενέργειας. Συνεπώς ο κανονισμός (ΕΚ) αριθ. 1275/2008 πρέπει να μην εφαρμοστεί στις τηλεοράσεις και πρέπει να τροποποιηθεί αναλόγως.
            
         
               (19)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που συνεστήθη δυνάμει του άρθρου 19 παράγραφος 1 της οδηγίας 2005/32/ΕΚ,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Αντικείμενο και πεδίο εφαρμογής
   Ο παρών κανονισμός καθορίζει απαιτήσεις οικολογικού σχεδιασμού για τη διάθεση στην αγορά τηλεοράσεων.
   Άρθρο 2
   Ορισμοί
   Επιπροσθέτως προς τους ορισμούς της οδηγίας 2005/32/ΕΚ, ισχύουν οι ακόλουθοι ορισμοί: «τηλεόραση»:
   1)   «τηλεόραση»: συσκευή ή οθόνη τηλεόρασης·
   2)   «συσκευή τηλεόρασης»: προϊόν το οποίο έχει σχεδιαστεί κυρίως για την εμφάνιση και τη λήψη οπτικοακουστικών σημάτων, διατίθεται στην αγορά και πωλείται με χαρακτηριστική ονομασία μοντέλου ή συστήματος και αποτελείται από:
   3)   «οθόνη τηλεόρασης»: προϊόν το οποίο έχει σχεδιαστεί για να εμφανίζει ως ενσωματωμένη οθόνη τηλεοπτικό σήμα προερχόμενο από ποικιλία πηγών, συμπεριλαμβανομένων σημάτων τηλεοπτικών εκπομπών, μπορεί προαιρετικά να ελέγχει και να αναπαράγει ηχητικά σήματα προερχόμενα από εξωτερική συσκευή, συνδέεται μέσω τυποποιημένων διαδρομών οπτικού σήματος στις οποίες συμπεριλαμβάνονται cinch (συνιστώσες βίντεο, σύνθετο βίντεο), SCART, HDMI και μελλοντικά ασύρματα πρότυπα (αλλά εξαιρούνται μη τυποποιημένες συνδέσεις οπτικού σήματος όπως DVI και SDI), αλλά δεν μπορεί να λάβει και να επεξεργαστεί εκπεμπόμενα σήματα·
   4)   «κατάσταση λειτουργίας»: κατάσταση κατά την οποία η τηλεόραση είναι συνδεδεμένη με το ηλεκτρικό δίκτυο και παράγει ήχο και εικόνα·
   5)   «κατάσταση οικιακής χρήσης»: ρύθμιση της τηλεόρασης την οποία συστήνει ο κατασκευαστής για συνηθισμένη οικιακή χρήση·
   6)   «κατάσταση αναμονής»: κατάσταση κατά την οποία ο εξοπλισμός είναι συνδεδεμένος στο ηλεκτρικό δίκτυο, εξαρτάται ως προς την τροφοδότηση με ηλεκτρική ενέργεια από το ηλεκτρικό δίκτυο για να λειτουργήσει όπως προορίζεται και κατά την οποία παρέχονται μόνον οι ακόλουθες λειτουργίες, οι οποίες είναι δυνατόν να διατηρηθούν επ’ αόριστον:
   λειτουργία επανενεργοποίησης, ή λειτουργία επανενεργοποίησης μαζί με μια μόνον ένδειξη δραστηριοποιημένης λειτουργίας επανενεργοποίησης, ή/και
   απεικόνιση πληροφοριών ή τρέχουσας κατάστασης·
   7)   «κατάσταση εκτός λειτουργίας»: κατάσταση κατά την οποία ο εξοπλισμός είναι συνδεδεμένος με το ηλεκτρικό δίκτυο και δεν παρέχει καμία λειτουργία· περιλαμβάνεται επίσης:
   8)   «λειτουργία επανενεργοποίησης»: λειτουργία η οποία διευκολύνει την ενεργοποίηση άλλων καταστάσεων, συμπεριλαμβανομένης της κατάστασης λειτουργίας, μέσω απομακρυσμένου μεταγωγέα, συμπεριλαμβανομένων τηλεχειριστηρίων, εσωτερικών αισθητήρων, χρονομέτρων μετάβασης σε κατάσταση που παρέχει πρόσθετες λειτουργίες, συμπεριλαμβανομένης της κατάστασης λειτουργίας·
   9)   «απεικόνιση πληροφοριών ή κατάστασης»: συνεχής λειτουργία η οποία παρέχει πληροφορίες ή αναφέρει την κατάσταση του εξοπλισμού σε μέσο απεικόνισης, συμπεριλαμβανομένων ρολογιών·
   10)   «επιβεβλημένος κατάλογος επιλογών (μενού)»: σύνολο προτερόθετων από τον κατασκευαστή ρυθμίσεων της τηλεόρασης, από τις οποίες ο χρήστης πρέπει να επιλέξει συγκεκριμένη ρύθμιση κατά την πρώτη έναρξη λειτουργίας της τηλεόρασης·
   11)   «πλήρης ανάλυση τηλεόρασης υψηλής ευκρίνειας»: ανάλυση οθόνης με αριθμό τουλάχιστον 1 920 × 1 080 εικονοστοιχεία.
   Άρθρο 3
   Απαιτήσεις οικολογικού σχεδιασμού
   Οι απαιτήσεις οικολογικού σχεδιασμού για τις τηλεοράσεις ορίζονται στο παράρτημα I.
   Η συμμόρφωση με τις απαιτήσεις οικολογικού σχεδιασμού μετράται σύμφωνα με τις μεθόδους που ορίζονται στο παράρτημα ΙΙ.
   Άρθρο 4
   Αξιολόγηση συμμόρφωσης
   Η διαδικασία αξιολόγησης της συμμόρφωσης που προβλέπεται στο άρθρο 8 της οδηγίας 2005/32/ΕΚ είναι το εσωτερικό σύστημα ελέγχου σχεδιασμού που ορίζεται στο παράρτημα ΙV της εν λόγω οδηγίας ή το σύστημα διαχείρισης για την αξιολόγηση της συμμόρφωσης που ορίζεται στο παράρτημα V της ίδιας οδηγίας.
   Η τεχνική τεκμηρίωση που πρέπει να υποβληθεί για την αξιολόγηση της συμμόρφωσης ορίζεται στο σημείο 1 του μέρους 5 του παραρτήματος Ι του παρόντος κανονισμού.
   Άρθρο 5
   Διαδικασία επαλήθευσης για σκοπούς επιτήρησης της αγοράς
   Οι έλεγχοι επιτήρησης διενεργούνται σύμφωνα με τη διαδικασία επαλήθευσης που καθορίζεται στο παράρτημα III.
   Άρθρο 6
   Αναθεώρηση
   Το αργότερο τρία έτη από την έναρξη ισχύος του παρόντος κανονισμού, η Επιτροπή προβαίνει σε επανεξέτασή του ενόψει της συντελεσθείσας τεχνολογικής προόδου και παρουσιάζει τα αποτελέσματα της εν λόγω επανεξέτασης στο φόρουμ διαβούλευσης.
   Άρθρο 7
   Τροποποιήσεις στον κανονισμό (ΕΚ) αριθ. 1275/2008
   Το παράρτημα I σημείο 3 του κανονισμού (ΕΚ) αριθ. 1275/2008 αντικαθίσταται με το κείμενο του παραρτήματος ΙV του παρόντος κανονισμού.
   Άρθρο 8
   Έναρξη ισχύος
   1.   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   2.   Οι απαιτήσεις οικολογικού σχεδιασμού που ορίζονται στο σημείο 1 του μέρους 1, στα μέρη 3 και 4 και στο σημείο 2 του μέρους 5 του παραρτήματος Ι ισχύουν από τις 20 Αυγούστου 2010.
   Οι απαιτήσεις οικολογικού σχεδιασμού που ορίζονται στο σημείο 2 του μέρους 1 του παραρτήματος Ι ισχύουν από την 1η Απριλίου 2012.
   Οι απαιτήσεις οικολογικού σχεδιασμού που ορίζονται στο σημείο 1 στοιχεία α) έως δ) του μέρους 2 του παραρτήματος Ι ισχύουν από τις 7 Ιανουαρίου 2010.
   Οι απαιτήσεις οικολογικού σχεδιασμού που ορίζονται στο σημείο 2 στοιχεία α) έως ε) του μέρους 2 του παραρτήματος Ι ισχύουν από τις 20 Αυγούστου 2011.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 22 Ιουλίου 2009.
      
         
            Για την Επιτροπή
         
         Andris PIEBALGS
         
         
            Μέλος της Επιτροπής
         
      
   
   
      (1)  ΕΕ L 191 της 22.7.2005, σ. 29.
   
      (2)  ΕΕ L 37 της 13.2.2003, σ. 19.
   
      (3)  ΕΕ L 37 της 13.2.2003, σ. 24.
   
      (4)  ΕΕ L 204 της 21.7.1998, σ. 37.
   
      (5)  ΕΕ L 82 της 28.3.2009, σ. 3.
   
      (6)  ΕΕ L 339 της 18.12.2008, σ. 45.
   
      (7)  ΕΕ L 390 της 31.12.2004, σ. 24.
   
      ΠΑΡΑΡΤΗΜΑ I
      
         ΑΠΑΙΤΗΣΕΙΣ ΟΙΚΟΛΟΓΙΚΟΥ ΣΧΕΔΙΑΣΜΟΥ
      
      1.   ΚΑΤΑΝΑΛΩΣΗ ΙΣΧΥΟΣ ΣΕ ΚΑΤΑΣΤΑΣΗ ΛΕΙΤΟΥΡΓΙΑΣ
      
                  1.
               
               
                  Από τις 20 Αυγούστου 2010:
                  Η κατανάλωση ισχύος σε κατάσταση λειτουργίας τηλεόρασης με ορατή επιφάνεια οθόνης Α εκφραζόμενη σε dm2 δεν υπερβαίνει τα ακόλουθα όρια:
                  
                               
                           
                           
                              Πλήρης ανάλυση τηλεόρασης υψηλής ευκρίνειας
                           
                           
                              Όλες οι λοιπές τιμές ανάλυσης
                           
                        
                              Συσκευές τηλεόρασης
                           
                           
                              20 Watt + A · 1,12 · 4,3224 Watt/dm2
                              
                           
                           
                              20 Watt + A · 4,3224 Watt/dm2
                              
                           
                        
                              Οθόνες τηλεόρασης
                           
                           
                              15 Watt + A · 1,12 · 4,3224 Watt/dm2
                              
                           
                           
                              15 Watt + A · 4,3224 Watt/dm2
                              
                           
                        
            
                  2.
               
               
                  Από την 1η Απριλίου 2012:
                  Η κατανάλωση ισχύος σε κατάσταση λειτουργίας τηλεόρασης με ορατή επιφάνεια οθόνης Α εκφραζόμενη σε dm2 δεν υπερβαίνει τα ακόλουθα όρια:
                  
                               
                           
                           
                              Όλες οι λοιπές τιμές ανάλυσης
                           
                        
                              Συσκευές τηλεόρασης
                           
                           
                              16 Watt + A · 3,4579 Watt/dm2
                              
                           
                        
                              Οθόνες τηλεόρασης
                           
                           
                              12 Watt + A · 3,4579 Watt/dm2
                              
                           
                        
            2.   ΚΑΤΑΝΑΛΩΣΗ ΙΣΧΥΟΣ ΣΕ ΚΑΤΑΣΤΑΣΗ ΑΝΑΜΟΝΗΣ/ΕΚΤΟΣ ΛΕΙΤΟΥΡΓΙΑΣ
      
                  1.
               
               
                  Από τις 7 Ιανουαρίου 2010:
                  
                              α)
                           
                           
                              Κατανάλωση ισχύος στην κατάσταση «εκτός λειτουργίας»:
                              Η κατανάλωση ισχύος τηλεόρασης σε οποιαδήποτε κατάσταση εκτός λειτουργίας δεν υπερβαίνει το 1,00 W.
                           
                        
                              β)
                           
                           
                              Κατανάλωση ισχύος σε «κατάσταση αναμονής»:
                              Η κατανάλωση ισχύος τηλεόρασης σε οποιαδήποτε κατάσταση κατά την οποία παρέχεται μόνον λειτουργία επανενεργοποίησης ή μόνον λειτουργία επανενεργοποίησης μαζί με απλή ένδειξη δραστηριοποιημένης λειτουργίας επανενεργοποίησης δεν υπερβαίνει 1,00 W.
                              Η κατανάλωση ισχύος τηλεόρασης σε οποιαδήποτε κατάσταση κατά την οποία παρέχεται μόνον απεικόνιση πληροφοριών ή της τρέχουσας κατάστασης ή παρέχεται μόνον συνδυασμός λειτουργίας επανενεργοποίησης και απεικόνιση πληροφοριών ή τρέχουσας κατάστασης δεν υπερβαίνει 2,00 W.
                           
                        
                              γ)
                           
                           
                              Διαθεσιμότητα κατάστασης εκτός λειτουργίας ή/και αναμονής
                              Οι τηλεοράσεις διαθέτουν κατάσταση εκτός λειτουργίας ή/και αναμονής ή/και άλλη κατάσταση, η οποία δεν υπερβαίνει τις εφαρμοστέες απαιτήσεις κατανάλωσης ισχύος για την κατάσταση εκτός λειτουργίας ή/και αναμονής όταν η τηλεόραση είναι συνδεδεμένη με το ηλεκτρικό δίκτυο.
                           
                        
                              δ)
                           
                           
                              Για τις συσκευές τηλεόρασης που αποτελούνται από οθόνη και μία η περισσότερες διατάξεις συντονισμού/δέκτες και προαιρετικές επιπλέον διατάξεις για αποθήκευση δεδομένων ή/και εμφάνιση όπως ψηφιακοί βιντεοδίσκοι (DVD), σκληροί δίσκοι (HDD) ή μαγνητοσκόπια (VCR), είτε ως αυτοτελείς συσκευές με ενσωματωμένη οθόνη είτε ως μία ή περισσότερες χωριστές συσκευές, ισχύουν μεμονωμένα τα σημεία α) έως γ) για την οθόνη και τη χωριστή συσκευή ή συσκευές.
                           
                        
            
                  2.
               
               
                  Από τις 20 Αυγούστου 2011:
                  
                              α)
                           
                           
                              Κατανάλωση ισχύος στην κατάσταση «εκτός λειτουργίας»:
                              Η κατανάλωση ισχύος τηλεοράσεων σε οποιαδήποτε κατάσταση εκτός λειτουργίας δεν υπερβαίνει 0,30 W, εκτός εάν πληρούται ο όρος της επόμενης παραγράφου.
                              Για τηλεοράσεις με εύκολα ορατό διακόπτη, ο οποίος όταν ρυθμιστεί στη θέση «εκτός» η τηλεόραση τίθεται σε κατάσταση κατά την οποία η κατανάλωση ισχύος δεν υπερβαίνει το 0,01 W, η κατανάλωση ισχύος από την τηλεόραση σε οποιαδήποτε διαφορετική από την προαναφερόμενη κατάσταση δεν υπερβαίνει 0,50 W.
                           
                        
                              β)
                           
                           
                              Κατανάλωση ισχύος σε «κατάσταση αναμονής»:
                              Η κατανάλωση ισχύος τηλεοράσεων σε οποιαδήποτε κατάσταση κατά την οποία παρέχεται μόνον λειτουργία επανενεργοποίησης ή μόνον λειτουργία επανενεργοποίησης μαζί με απλή ένδειξη δραστηριοποιημένης λειτουργίας επανενεργοποίησης δεν υπερβαίνει 0,50 W.
                              Η κατανάλωση ισχύος τηλεοράσεων σε οποιαδήποτε κατάσταση κατά την οποία παρέχεται μόνον απεικόνιση πληροφοριών ή της τρέχουσας κατάστασης ή παρέχεται μόνον συνδυασμός λειτουργίας επανενεργοποίησης και απεικόνιση πληροφοριών ή τρέχουσας κατάστασης δεν υπερβαίνει 1,00 W.
                           
                        
                              γ)
                           
                           
                              Διαθεσιμότητα κατάστασης εκτός λειτουργίας ή/και αναμονής
                              Οι τηλεοράσεις διαθέτουν κατάσταση εκτός λειτουργίας ή/και αναμονής ή/και άλλη κατάσταση, η οποία δεν υπερβαίνει τις εφαρμοστέες απαιτήσεις κατανάλωσης ισχύος για την κατάσταση εκτός λειτουργίας ή/και αναμονής όταν η τηλεόραση είναι συνδεδεμένη με το ηλεκτρικό δίκτυο.
                           
                        
                              δ)
                           
                           
                              Αυτόματη απενεργοποίηση
                              Οι τηλεοράσεις διαθέτουν λειτουργία με τα ακόλουθα χαρακτηριστικά:
                              
                                          i)
                                       
                                       
                                          αφού παρέλθουν το πολύ τέσσερεις ώρες σε κατάσταση λειτουργίας μετά την τελευταία αλληλεπίδραση με τον χρήστη ή/και αλλαγή καναλιού, η τηλεόραση μεταβαίνει αυτόματα από την κατάσταση λειτουργίας:
                                          
                                                      —
                                                   
                                                   
                                                      στην κατάσταση αναμονής ή
                                                   
                                                
                                                      —
                                                   
                                                   
                                                      στην κατάσταση εκτός λειτουργίας ή
                                                   
                                                
                                                      —
                                                   
                                                   
                                                      σε άλλη κατάσταση, η οποία δεν υπερβαίνει τις εφαρμοστέες απαιτήσεις κατανάλωσης ισχύος για την κατάσταση εκτός λειτουργίας ή/και αναμονής·
                                                   
                                                
                                    
                                          ii)
                                       
                                       
                                          οι τηλεοράσεις εμφανίζουν μήνυμα προειδοποίησης πριν από την αυτόματη μετάβαση από την κατάσταση λειτουργίας στις άλλες καταστάσεις.
                                       
                                    Η λειτουργία αυτή ορίζεται ως προτερόθετη ρύθμιση.
                           
                        
                              ε)
                           
                           
                              Για τις συσκευές τηλεόρασης που αποτελούνται από οθόνη και μία η περισσότερες διατάξεις συντονισμού/δέκτες και προαιρετικές επιπλέον διατάξεις για αποθήκευση δεδομένων ή/και εμφάνιση όπως ψηφιακοί βιντεοδίσκοι (DVD), σκληροί δίσκοι (HDD) ή μαγνητοσκόπια (VCR), είτε ως αυτοτελείς συσκευές με ενσωματωμένη οθόνη είτε ως χωριστές συσκευές, ισχύουν μεμονωμένα τα σημεία α) έως δ) για την οθόνη και τη χωριστή συσκευή.
                           
                        
            3.   «ΚΑΤΑΣΤΑΣΗ ΟΙΚΙΑΚΗΣ ΧΡΗΣΗΣ» ΓΙΑ ΤΗΛΕΟΡΑΣΕΙΣ ΠΟΥ ΠΑΡΑΔΙΔΟΝΤΑΙ ΜΕ ΕΠΙΒΕΒΛΗΜΕΝΟ ΚΑΤΑΛΟΓΟ ΕΠΙΛΟΓΩΝ
      Από τις 20 Αυγούστου 2010:
      Οι τηλεοράσεις με επιβεβλημένο κατάλογο επιλογών κατά την πρώτη ενεργοποίηση της συσκευής παρέχουν τη δυνατότητα επιλογής «κατάστασης οικιακής χρήσης» στον επιβεβλημένο κατάλογο επιλογών, η οποία είναι η προτερόθετη ρύθμιση κατά την πρώτη ενεργοποίηση της συσκευής. Σε περίπτωση που ο χρήστης επιλέξει κατάσταση διαφορετική από την «κατάσταση οικιακής χρήσης» κατά την πρώτη ενεργοποίηση της συσκευής, του ζητείται μέσω διαδικασίας δεύτερης επιλογής να επιβεβαιώσει την επιλογή του.
      4.   ΛΟΓΟΣ ΚΟΡΥΦΟΤΙΜΗΣ ΤΗΣ ΦΩΤΕΙΝΟΤΗΤΑΣ
      Από τις 20 Αυγούστου 2010:
      
                  —
               
               
                  Τηλεοράσεις χωρίς επιβεβλημένο κατάλογο επιλογών: η κορυφοτιμή της φωτεινότητας (peak luminance) στην κατάσταση λειτουργίας της τηλεόρασης όπως παραδίδεται από τον κατασκευαστή δεν είναι μικρότερη από το 65 % της κορυφοτιμής της φωτεινότητας στην κατάσταση λειτουργίας με τη μεγαλύτερη λαμπρότητα που παρέχει η συσκευή.
               
            
                  —
               
               
                  Τηλεοράσεις με επιβεβλημένο κατάλογο επιλογών: η κορυφοτιμή της φωτεινότητας στην κατάσταση οικιακής χρήσης δεν είναι μικρότερη από το 65 % της κορυφοτιμής της φωτεινότητας στην κατάσταση λειτουργίας με τη μεγαλύτερη λαμπρότητα που παρέχει η συσκευή
               
            5.   ΠΛΗΡΟΦΟΡΙΕΣ ΠΟΥ ΠΡΕΠΕΙ ΝΑ ΠΑΡΕΧΟΥΝ ΟΙ ΚΑΤΑΣΚΕΥΑΣΤΕΣ
      
                  1.
               
               
                  Για τους σκοπούς της αξιολόγησης της συμμόρφωσης δυνάμει του άρθρου 5, η τεχνική τεκμηρίωση περιέχει τα ακόλουθα στοιχεία:
                  
                              α)
                           
                           
                              παράμετροι δοκιμών για τις μετρήσεις
                              
                                          —
                                       
                                       
                                          θερμοκρασία περιβάλλοντος,
                                       
                                    
                                          —
                                       
                                       
                                          τάση δοκιμής σε V και συχνότητα σε Hz,
                                       
                                    
                                          —
                                       
                                       
                                          ολική αρμονική παραμόρφωση του συστήματος παροχής ηλεκτρικής ενέργειας,
                                       
                                    
                                          —
                                       
                                       
                                          το τερματικό εισόδου για τις δοκιμές των ακουστικών και των οπτικών σημάτων δοκιμής,
                                       
                                    
                                          —
                                       
                                       
                                          πληροφορίες και τεκμηρίωση σχετικά με τα όργανα, τη ρύθμιση και τα κυκλώματα που χρησιμοποιούνται για τις ηλεκτρικές δοκιμές·
                                       
                                    
                        
                              β)
                           
                           
                              κατάσταση λειτουργίας
                              
                                          —
                                       
                                       
                                          η κατανάλωση ισχύος σε Watt στρογγυλεμένη στο πρώτο δεκαδικό ψηφίο για τις μετρήσεις ηλεκτρικής ενέργειας μέχρι 100 W και στο ψηφίο των μονάδων για μετρήσεις ισχύος άνω των 100 W,
                                       
                                    
                                          —
                                       
                                       
                                          τα χαρακτηριστικά του δυναμικού τηλεοπτικού σήματος εκπομπής περιεχομένου που αντιπροσωπεύει το τυπικό εκπεμπόμενο περιεχόμενο τηλεοπτικών εκπομπών,
                                       
                                    
                                          —
                                       
                                       
                                          την ακολουθία των βημάτων για να επιτευχθεί σταθερή κατάσταση όσον αφορά την κατανάλωση ισχύος,
                                       
                                    
                                          —
                                       
                                       
                                          επιπλέον για τις τηλεοράσεις με επιβεβλημένο κατάλογο επιλογών, ο λόγος, εκφρασμένος σε ποσοστό, της κορυφοτιμής της φωτεινότητας στην κατάσταση οικιακής χρήσης και της κορυφοτιμής της φωτεινότητας στην κατάσταση λειτουργίας με τη μεγαλύτερη λαμπρότητα που παρέχει η συσκευή,
                                       
                                    
                                          —
                                       
                                       
                                          επιπλέον για τις οθόνες τηλεοράσεων, περιγραφή των συναφών χαρακτηριστικών της διάταξης συντονισμού που χρησιμοποιείται για τις μετρήσεις·
                                       
                                    
                        
                              γ)
                           
                           
                              για την κατάσταση αναμονής ή/και την κατάσταση εκτός λειτουργίας ξεχωριστά
                              
                                          —
                                       
                                       
                                          τα δεδομένα κατανάλωσης ισχύος σε Watt στρογγυλευμένα στο δεύτερο δεκαδικό ψηφίο,
                                       
                                    
                                          —
                                       
                                       
                                          τη χρησιμοποιηθείσα μέθοδο μέτρησης,
                                       
                                    
                                          —
                                       
                                       
                                          περιγραφή του τρόπου επιλογής ή προγραμματισμού της κατάστασης της συσκευής,
                                       
                                    
                                          —
                                       
                                       
                                          αλληλουχία συμβάντων για την επίτευξη της κατάστασης στην οποία ο εξοπλισμός αλλάζει αυτομάτως κατάσταση·
                                       
                                    
                        
                              δ)
                           
                           
                              αυτόματη απενεργοποίηση
                              η διάρκεια της κατάστασης λειτουργίας πριν η τηλεόραση τεθεί αυτόματα σε κατάσταση αναμονής ή σε κατάσταση εκτός λειτουργίας ή σε άλλη κατάσταση η οποία δεν υπερβαίνει τις ισχύουσες απαιτήσεις κατανάλωσης ισχύος για την κατάσταση εκτός λειτουργίας ή/και αναμονής·
                           
                        
                              ε)
                           
                           
                              επικίνδυνες ουσίες
                              εάν η τηλεόραση περιέχει υδράργυρο ή μόλυβδο: τον περιεχόμενο υδράργυρο σε X,X mg, και την παρουσία μολύβδου.
                           
                        
            
                  2.
               
               
                  Από τις 20 Αυγούστου 2010:
                  Πληροφορίες που δημοσιοποιούνται σε ιστότοπους με ελεύθερη και δωρεάν πρόσβαση:
                  
                              —
                           
                           
                              η κατανάλωση ισχύος στην κατάσταση λειτουργίας σε Watt στρογγυλεμένη στο πρώτο δεκαδικό ψηφίο για τις μετρήσεις ισχύος μέχρι 100 W και στο ψηφίο των μονάδων για μετρήσεις ισχύος άνω των 100 W,
                           
                        
                              —
                           
                           
                              για κάθε κατάσταση αναμονής ή/και εκτός λειτουργίας ξεχωριστά, τα δεδομένα κατανάλωσης ισχύος σε Watt στρογγυλευμένα στο δεύτερο δεκαδικό ψηφίο,
                           
                        
                              —
                           
                           
                              για τηλεοράσεις χωρίς επιβεβλημένο κατάλογο επιλογών: ο λόγος, εκφραζόμενος σε ποσοστό και στρογγυλεμένος στον πλησιέστερο ακέραιο, της κορυφοτιμής της φωτεινότητας στην κατάσταση λειτουργίας της τηλεόρασης όπως παραδίδεται από τον κατασκευαστή, προς την κορυφοτιμή της φωτεινότητας στην κατάσταση λειτουργίας με τη μεγαλύτερη λαμπρότητα που παρέχει η συσκευή,
                           
                        
                              —
                           
                           
                              για τηλεοράσεις με επιβεβλημένο κατάλογο επιλογών: ο λόγος, εκφραζόμενος σε ποσοστό και στρογγυλεμένος στον πλησιέστερο ακέραιο, της κορυφοτιμής της φωτεινότητας στην κατάσταση οικιακής χρήσης προς την κορυφοτιμή της φωτεινότητας στην κατάσταση λειτουργίας με τη μεγαλύτερη λαμπρότητα που παρέχει η συσκευή,
                           
                        
                              —
                           
                           
                              εάν η τηλεόραση περιέχει υδράργυρο ή μόλυβδο: τον περιεχόμενο υδράργυρο σε X,X mg και την παρουσία μολύβδου.
                           
                        
            
   
      ΠΑΡΑΡΤΗΜΑ II
      
         ΜΕΤΡΗΣΕΙΣ
      
      1.   Μετρήσεις της κατανάλωσης ισχύος σε κατάσταση λειτουργίας
      
      Οι μετρήσεις της κατανάλωσης ισχύος που αναφέρονται στο παράρτημα Ι μέρος 1 ικανοποιούν όλους τους ακόλουθους όρους.
      
                  α)
               
               
                  Οι μετρήσεις διεξάγονται με αξιόπιστη, ακριβή και αναπαραγώγιμη διαδικασία, η οποία λαμβάνει υπόψη τη γενικά αναγνωρισμένη πρόοδο της τεχνικής των μεθόδων μέτρησης.
               
            
                  β)
               
               
                  Όροι όσον αφορά τις τηλεοράσεις για τη μέτρηση της κατανάλωσης ισχύος στην κατάσταση λειτουργίας
                  
                              —
                           
                           
                              Συσκευές τηλεόρασης χωρίς επιβεβλημένο κατάλογο επιλογών: Η κατανάλωση ισχύος που αναφέρεται στα σημεία 1 και 2 μετράται στην κατάσταση λειτουργίας της τηλεόρασης όπως παραδίδεται από τον κατασκευαστή, ήτοι η λαμπρότητα (brightness) της συσκευής έχει ρυθμιστεί στην τιμή που προβλέπει η κατασκευαστής για τον τελικό χρήστη.
                           
                        
                              —
                           
                           
                              Συσκευές τηλεόρασης με επιβεβλημένο κατάλογο επιλογών: Η κατανάλωση ισχύος που αναφέρεται στα σημεία 1 και 2 μετράται στην κατάσταση λειτουργίας οικιακής χρήσης.
                           
                        
                              —
                           
                           
                              Οθόνες τηλεοράσεων χωρίς επιβεβλημένο κατάλογο επιλογών: Η οθόνη συνδέεται με κατάλληλη διάταξη συντονισμού. Η κατανάλωση ισχύος που αναφέρεται στα σημεία 1 και 2 μετράται στην κατάσταση λειτουργίας της τηλεόρασης όπως παραδίδεται από τον κατασκευαστή, ήτοι η λαμπρότητα της συσκευής έχει ρυθμιστεί στην τιμή που προβλέπει η κατασκευαστής για τον τελικό χρήστη. Η κατανάλωση ισχύος της διάταξης συντονισμού δεν σχετίζεται με τις μετρήσεις της κατανάλωσης ισχύος στην κατάσταση λειτουργίας της οθόνης της τηλεόρασης.
                           
                        
                              —
                           
                           
                              Οθόνες τηλεοράσεων με επιβεβλημένο κατάλογο επιλογών: Η οθόνη συνδέεται με κατάλληλη διάταξη συντονισμού. Η κατανάλωση ισχύος που αναφέρεται στα σημεία 1 και 2 μετράται στην κατάσταση λειτουργίας οικιακής χρήσης.
                           
                        
            
                  γ)
               
               
                  Γενικοί όροι
                  
                              —
                           
                           
                              Οι μετρήσεις πραγματοποιούνται σε θερμοκρασία περιβάλλοντος 23 °C +/– 5 °C.
                           
                        
                              —
                           
                           
                              Οι μετρήσεις πραγματοποιούνται με χρήση δυναμικού τηλεοπτικού σήματος εκπομπής περιεχομένου που αντιπροσωπεύει το τυπικό εκπεμπόμενο περιεχόμενο τηλεοπτικών εκπομπών. Η μέτρηση αφορά τη μέση ισχύ που καταναλώνεται επί συνεχή χρονική περίοδο διαρκείας δέκα λεπτών.
                           
                        
                              —
                           
                           
                              Οι μετρήσεις διεξάγονται μετά την παραμονή της τηλεόρασης σε κατάσταση εκτός λειτουργίας επί μία ώρα κατ’ ελάχιστο, που ακολουθείται αμέσως μετά από μία ώρα κατ’ ελάχιστο σε κατάσταση λειτουργίας, και ολοκληρώνονται πριν παρέλθουν το πολύ τρεις ώρες στην κατάσταση λειτουργίας. Το σχετικό οπτικό σήμα εμφανίζεται καθ’ όλη τη διάρκεια της παραμονής σε κατάσταση λειτουργίας. Για τηλεοράσεις οι οποίες είναι γνωστό ότι σταθεροποιούνται εντός μιας ώρας, οι παραπάνω διάρκειες επιτρέπεται να μειωθούν εάν μπορεί να αποδειχτεί ότι οι προκύπτουσες μετρήσεις προσεγγίζουν κατά 2 % τα αποτελέσματα που θα ήταν δυνατόν να επιτευχθούν διαφορετικά με χρήση των χρονικών περιόδων που περιγράφονται στο παρόν εδάφιο.
                           
                        
                              —
                           
                           
                              Οι μετρήσεις διενεργούνται με αβεβαιότητα μικρότερη ή ίση προς 2 % σε στάθμη εμπιστοσύνης 95 %.
                           
                        
                              —
                           
                           
                              Οι μετρήσεις διεξάγονται με απενεργοποιημένη τη λειτουργία αυτόματου ελέγχου της λαμπρότητας εάν διατίθεται τέτοια λειτουργία. Εάν υφίσταται λειτουργία αυτόματου ελέγχου της λαμπρότητας η οποία όμως δεν είναι δυνατόν να απενεργοποιηθεί, οι μετρήσεις διεξάγονται με το φως να εισέρχεται απευθείας στον αισθητήρα περιβάλλοντος φωτισμού με ένταση 300 lux ή μεγαλύτερη.
                           
                        
            2.   Μετρήσεις της κατανάλωσης ισχύος σε κατάσταση αναμονής/εκτός λειτουργίας
      
      Οι μετρήσεις της κατανάλωσης ισχύος που αναφέρονται στο παράρτημα Ι, μέρος 2 ικανοποιούν όλους τους ακόλουθους όρους.
      
                  α)
               
               
                  Η κατανάλωση ισχύος που αναφέρεται στο σημείο 1 στοιχεία α) και β) καθώς και στο σημείο 2 στοιχεία α) και β) καθορίζεται με αξιόπιστη, ακριβή και αναπαραγώγιμη διαδικασία μέτρησης, η οποία λαμβάνει υπόψη τη γενικά αναγνωρισμένη πρόοδο της τεχνικής για τις μεθόδους μέτρησης.
               
            
                  β)
               
               
                  Οι μετρήσεις ισχύος 0,50 W και άνω πραγματοποιούνται με αβεβαιότητα μικρότερη ή ίση του 2 % σε επίπεδο εμπιστοσύνης 95 %. Μετρήσεις ισχύος μικρότερης των 0,50 W γίνονται με αβεβαιότητα 0,01 W ή μικρότερη σε επίπεδο εμπιστοσύνης 95 %.
               
            3.   Μετρήσεις κορυφοτιμής της φωτεινότητας
      
      Οι μετρήσεις της κορυφοτιμής της φωτεινότητας που αναφέρονται στο παράρτημα Ι μέρος 4 ικανοποιούν όλους τους ακόλουθους όρους.
      
                  α)
               
               
                  Οι μετρήσεις πραγματοποιούνται με αξιόπιστη, ακριβή και αναπαραγώγιμη διαδικασία μέτρησης, η οποία λαμβάνει υπόψη τη γενικά αναγνωρισμένη πρόοδο της τεχνικής για τις μεθόδους μέτρησης.
               
            
                  β)
               
               
                  Οι μετρήσεις της κορυφοτιμής της φωτεινότητας διεξάγονται με μετρητή φωτεινότητας που εντοπίζει το τμήμα της οθόνης με πλήρως (100 %) λευκή εικόνα, το οποίο αποτελεί μέρος διαγράμματος δοκιμών για «δοκιμές πλήρους οθόνης» που δεν υπερβαίνει το σημείο του μέσου επιπέδου εικόνας (APL) όταν σημειώνεται περιορισμός της ισχύος στο σύστημα παραγωγής της φωτεινότητας της οθόνης.
               
            
                  γ)
               
               
                  Οι μετρήσεις του λόγου φωτεινότητας διεξάγονται χωρίς να μετακινείται το σημείο ανίχνευσης του μετρητή φωτεινότητας επί της οθόνης ενόσω πραγματοποιείται μετάβαση μεταξύ των καταστάσεων που αναφέρονται στο παράρτημα Ι μέρος 4.
               
            
   
      ΠΑΡΑΡΤΗΜΑ ΙΙΙ
      
         ΔΙΑΔΙΚΑΣΙΑ ΕΠΑΛΗΘΕΥΣΗΣ
      
      Κατά τη διαδικασία των ελέγχων για την επιτήρηση της αγοράς που προβλέπονται στο άρθρο 3 παράγραφος 2 της οδηγίας 2005/32/ΕΚ, οι αρχές των κρατών μελών εφαρμόζουν την ακόλουθη διαδικασία επαλήθευσης όσον αφορά τις απαιτήσεις του παραρτήματος I.
      
                  1.
               
               
                  Οι αρχές του κράτους μέλους εξετάζουν μία μόνον τηλεόραση.
               
            
                  2.
               
               
                  Το δείγμα θεωρείται ότι πληροί τις διατάξεις που ορίζονται στο παράρτημα I, εάν:
                  
                              α)
                           
                           
                              το αποτέλεσμα για την κατανάλωση ισχύος σε κατάσταση λειτουργίας δεν υπερβαίνει την εφαρμοστέα οριακή τιμή που ορίζεται στο παράρτημα Ι, μέρος 1, σημεία 1 και 2 κατά ποσοστό άνω του 7 % και
                           
                        
                              β)
                           
                           
                              το αποτέλεσμα για την κατάσταση εκτός λειτουργίας/αναμονής, αναλόγως της περιπτώσεως, δεν υπερβαίνει την εφαρμοστέα οριακή τιμή που ορίζεται στο παράρτημα Ι, μέρος 2, σημείο 1 στοιχεία α) και β) και σημείο 2 στοιχεία α) και β) κατά τιμή άνω του 0,10 W και
                           
                        
                              γ)
                           
                           
                              το αποτέλεσμα για τον λόγο της κορυφοτιμής της φωτεινότητας που καθορίζεται στο παράρτημα Ι μέρος 3 δεν είναι μικρότερο του 60 %.
                           
                        
            
                  3.
               
               
                  Εφόσον δεν επιτυγχάνονται τα αποτελέσματα που προβλέπονται στο σημείο 2 στοιχεία α), β) ή γ), διενεργούνται δοκιμές σε τρία επιπλέον τεμάχια του ιδίου μοντέλου.
               
            
                  4.
               
               
                  Μετά τις δοκιμές στα τρία επιπλέον τεμάχια του ιδίου μοντέλου, το μοντέλο θεωρείται ότι πληροί τις απαιτήσεις του παραρτήματος Ι εάν:
                  
                              α)
                           
                           
                              ο μέσος όρος των αποτελεσμάτων για τα τρία αυτά τεμάχια όσον αφορά την κατανάλωση ισχύος σε κατάσταση λειτουργίας δεν υπερβαίνει την εφαρμοστέα οριακή τιμή που ορίζεται στο παράρτημα Ι, μέρος 1, σημεία 1 και 2 κατά ποσοστό άνω του 7 % και
                           
                        
                              β)
                           
                           
                              ο μέσος όρος των αποτελεσμάτων για τα τρία αυτά τεμάχια για την κατάσταση εκτός λειτουργίας/αναμονής, αναλόγως της περιπτώσεως, δεν υπερβαίνει την εφαρμοστέα οριακή τιμή που ορίζεται στο παράρτημα Ι, μέρος 2, σημείο 1 στοιχεία α) και β) και σημείο 2 στοιχεία α) και β) κατά τιμή άνω του 0,10 W και
                           
                        
                              γ)
                           
                           
                              ο μέσος όρος των αποτελεσμάτων για τα τρία αυτά τεμάχια για τον λόγο της κορυφοτιμής της φωτεινότητας που καθορίζεται στο παράρτημα Ι μέρος 3 δεν είναι μικρότερος του 60 %.
                           
                        
            
                  5.
               
               
                  Εφόσον δεν επιτυγχάνονται τα αποτελέσματα που προβλέπονται στο σημείο 4 στοιχεία α), β) και γ), θεωρείται ότι το μοντέλο δεν πληροί τις απαιτήσεις.
               
            
                  6.
               
               
                  Για τον έλεγχο της συμμόρφωσης προς τις απαιτήσεις του παρόντα κανονισμού, οι αρχές των κρατών μελών εφαρμόζουν τη διαδικασία του παραρτήματος ΙΙ και μεθόδους μέτρησης αξιόπιστες, ακριβείς, αναπαραγώγιμες και οι οποίες λαμβάνουν υπόψη τη γενικά αναγνωρισμένη πρόοδο της τεχνικής καθώς και μεθόδους που ορίζονται σε έγγραφα τα στοιχεία των οποίων έχουν δημοσιευθεί προς το σκοπό αυτό στην Επίσημη Εφημερίδα της Ευρωπαϊκής Ένωσης.
               
            
   
      ΠΑΡΑΡΤΗΜΑ IV
      
         Κατάλογος προϊόντων που καταναλώνουν ενέργεια τα οποία υπάγονται στο παράρτημα I σημείο 3 του κανονισμού (ΕΚ) αριθ. 1275/2008
      
      
                   
               
               
                  Ραδιόφωνα
               
            
                   
               
               
                  Κάμερες μαγνητοσκόπησης (βιντεοκάμερες)
               
            
                   
               
               
                  Μαγνητοσκόπια (συσκευές αναπαραγωγής εικόνας)
               
            
                   
               
               
                  Συσκευές ηχογράφησης υψηλής πιστότητας
               
            
                   
               
               
                  Ενισχυτές ήχου
               
            
                   
               
               
                  Συστήματα οικιακού κινηματογράφου
               
            
                   
               
               
                  Μουσικά όργανα
               
            Και άλλα είδη εξοπλισμού για την εγγραφή ή αναπαραγωγή ήχου ή εικόνων, συμπεριλαμβανομένων των σημάτων ή άλλων τεχνολογιών διανομής ήχου και εικόνας με άλλα πλην των τηλεπικοινωνιακών μέσα, εξαιρουμένων των τηλεοράσεων όπως ορίζονται στον κανονισμό (ΕΚ) αριθ. 642/2009 της Επιτροπής.